કોલકાતા: બીજેપી અધ્યક્ષ અમિત શાહે શનિવારે કોલકાતામાં ભાજયુમોની રેલીને સંબોધી. તેમણે કહ્યું- બંગાળની જનતા સુધી આ રેલી ન પહોંચે તે માટે તૃણમૂલ સરકારે પોસ્ટર્સ લગાવ્યા કે બીજેપી બંગાળ વિરોધી છે. હું જણાવી દઉં કે બીજેપી બંગાળ વિરોધી નથી, મમતા વિરોધી જરૂર છે. શાહે કહ્યું કે, તૃણમૂલ સરકારને ઉખાડી ફેંકવા માટે બીજેપી બંગાળના ખૂણેખૂણા સુધી જશે. એનઆરસી રજિસ્ટર પર શાહે કહ્યું, "રાહુલ ગાંધી અને મમતા બેનર્જી જેટલો ઇચ્છે તેટલો વિરોધ કરી લે, નેશનલ રજિસ્ટર તેમના રોકવાથી રોકાશે નહીં."